***K i v o n a t !***

***Gyöngyös Város Képviselő-testületének a 2019. november 28-ai ülésének jegyzőkönyvéből:***

**Gyöngyös Város Képviselő-testületének**

**400/2019. (XI.28.) önkormányzati határozata:**

**A Képviselő-testület megtárgyalta az Önkormányzat 2020. évi költségvetési koncepciójáról szóló előterjesztést, s meghozta az alábbi határozatot.**

1. **A Képviselő-testület az Önkormányzat 2020. évi költségvetési koncepcióját elfogadja, s felkéri a Pénzügyi és Költségvetési Igazgatóságot, hogy az Önkormányzat 2020. évi költségvetési rendeletének összeállításakor az abban foglaltakat vegye figyelembe.**

**Felelős: Kovács Róbert pénzügyi és költségvetési igazgató**

**Határidő: értelem szerint**

1. **A Képviselő-testület egytért azzal, hogy az Önkormányzat likviditásának folyamatos fenntartása érdekében az Önkormányzat 2020. évre vonatkozóan 350.000.000 Ft összegű folyószámla-hitelszerződést kössön a Raiffeisen Bank Zrt-vel, ezért felkéri a polgármestert, hogy kérjen erre vonatkozó kötelező érvényű ajánlatot a Raiffeisen Banktól.**

**Felelős: Hiesz György polgármester**

**Határidő: értelem szerint**

1. **A Képviselő-testület a feladatellátás folyamatossága érdekében 1 fő határozott idejű köztisztviselő álláshely (beruházási előadó) létesítését engedélyezi a Polgármesteri Hivatal részére 2019. december 1. és 2020. augusztus 31. közötti időszakra.**

**Felelős: Dr. Kozma Katalin jegyző**

**Határidő: értelem szerint**

1. **A Képviselő-testület egyetért azzal, hogy 2020. január 1-től kezdődően az útellenőri feladatokat ismét a Polgármesteri Hivatal lássa el, ezért ezen időponttól kezdődően hozzájárul a Polgármesteri Hivatal létszámának 1 teljes munkaidős munkavállalóval való növeléséhez, és felkéri a Városgondozási Zrt. vezérigazgatóját és a Jegyzőt, hogy gondoskodjanak a feladatot jelenleg is ellátó munkatárs és a technikai feltételek átadásáról átvételéről.**

**Felelős: Dr. Kozma Katalin jegyző**

 **Dorsánszki Zsolt Városgondozási Zrt. vezérigazgatója**

**Határidő: értelem szerint**

1. **A Képviselő-testület egyetért azzal, hogy a Városfejlesztési és Városüzemeltetési Igazgatóságon plusz 1 fő beruházási előadó státusz kerüljön kialakításra 2020. január 1-től. A Képviselő-testület felkéri a Jegyzőt a szükséges munkáltatói intézkedések megtételére.**

**Határidő: azonnali**

**Felelős: dr. Kozma Katalin jegyző**

***K. m. f.***

***Hiesz György s. k. Dr. Kozma Katalin s. k.***

 ***polgármester jegyző***

***Kivonat hiteléül:***

***Gyöngyös, 2019. november 28.***